EkBass/fiwiki-20250220-pages-articles huggingface dataset:
Anthony Weiner

Anthony David Weiner (s. 4. syyskuuta 1964 Brooklyn, New York) on entinen yhdysvaltalainen demokraattien poliitikko. Hän toimi kongressiedustajana New Yorkista vuosina 1999–2011. Weiner opiskeli valtio-oppia New Yorkin osavaltionyliopistossa valmistuen vuonna 1985. Hän oli aktiivinen opiskelijapolitiikassa ja aloitti valmistumisensa jälkeen työt silloiselle demokraattien kongressiedustaja Chuck Schumerille. Weiner valittiin edustajainhuoneeseen vuoden 1998 vaaleissa, jolloin hän täytti Schumerin paikan tämän päästyä New Yorkin senaattoriksi. Hänet valittiin uudelleen kuudelle kaudelle, josta viimeinen jäi kuitenkin kesken Weinerin jouduttua eroamaan virastaan. Toukokuussa 2011 Weiner joutui kohu-uutisoinnin kohteeksi lähetettyään itsestään puolialastomia kuvia nuorelle naiselle Twitterissä. Hän väitti aluksi joutuneensa hakkeroinnin tai kuvamanipulaation kohteeksi. Lehdistötilaisuudessa 6. kesäkuuta Weiner kuitenkin myönsi tapahtuneen ja sen, että on käynyt sopimattomia keskusteluja kuuden naisen kanssa. Hän ilmoitti ensin, ettei eroa tapahtuneen takia virastaan vaan hakeutuu hoitoon, mutta koska kohu kuitenkin vaikeutti demokraattisen puolueen toimintaa, puoluetoverit kehottivat häntä eroamaan, ja hän jätti eronpyynnön 16. kesäkuuta. Weineria pidettiin vahvana New Yorkin pormestariehdokkaana tulevissa vuoden 2013 vaaleissa. Weiner avioitui Hillary Clintonin erityisavustaja Huma Abedinin kanssa heinäkuussa 2010. Heillä on joulukuussa 2011 syntynyt poika. Elokuussa 2016 Abedin ilmoitti hakevansa eroa Weinerin uuden viestiskandaalin vuoksi. Huhtikuussa 2016 tuli teatterilevitykseen hänen seksiviestiskandaaliaan ja epäonnistuneita vuoden 2013 New Yorkin pormestarinvaaleja käsittelevä dokumenttielokuva Weiner, jossa seurataan Weinerin pormestarinvaalikampanjan ylä- ja alamäkiä loppuen pari vuotta myöhempään vaiheeseen kun skandaali on jo hälvennyt. Weiner kertoo omia näkemyksiään tapahtuneista ja siitä, miten skandaalit ja mediaryöpytys ovat vaikuttaneet hänen henkilökohtaiseen elämäänsä ja ihmissuhteisiinsa. ==Lähteet== == Aiheesta muualla == * Weiner (vuoden 2016) dokumentti Luokka:Yhdysvaltalaiset demokraattipoliitikot Luokka:Yhdysvaltain edustajainhuoneen jäsenet Luokka:Vuonna 1964 syntyneet Luokka:Elävät henkilöt
Maksukatto

Maksukatto tarkoittaa Suomessa sosiaali- ja terveydenhuollon palvelujen käyttäjältä kalenterivuoden aikana perittävien asiakasmaksujen enimmäismäärää. Maksukaton ylittymisen jälkeen maksukattoon sisältyvät palvelut ovat pääsäännön mukaan maksuttomia lukuun ottamatta lyhytaikaisen laitoshoidon kustannuksia. Maksukatto on otettu käyttöön vuoden 2000 alussa kohtuuttoman korkeaksi nousevan maksurasituksen estämiseksi. Vuonna 2024 maksukatto on 762 euroa. ==Lähteet== ==Aiheesta muualla== * Laki sosiaali- ja terveydenhuollon asiakasmaksuista (3.8.1992/734), 6 a § Luokka:Terveydenhoito Suomessa
Tulivuori (elokuva)

Tulivuori () on vuonna 1997 ilmestynyt yhdysvaltalainen katastrofielokuva, jonka on ohjannut Mick Jackson. Elokuvan pääosissa esiintyvät muiden muassa Tommy Lee Jones ja Anne Heche. Tulivuori julkaistiin samana vuonna kuin toinen tulivuoriaiheinen elokuva, Dante’s Peak. Viitattu 8.6.2011. == Näyttelijät == Lähde: Viitattu 12.12.2021. == Lähteet == == Aiheesta muualla == * Luokka:Yhdysvaltalaiset katastrofielokuvat Luokka:Vuoden 1997 yhdysvaltalaiset elokuvat Luokka:Mick Jacksonin ohjaamat elokuvat
S. P. Kesti

Samuel Petter Kesti (20. maaliskuuta 1856 Teuva – 29. marraskuuta 1909 Ylivieska) oli suomalainen kansankirjailija. == Teoksia == * Tulen kosto : elämäkerrallinen kuvaus kansan elämästä, nimimerkillä S. P. K. Jaakko Hissa, Lapua 1892 == Lähteet == * * Teokset Fennica-tietokannasta Luokka:Suomalaiset kirjailijat Luokka:Vuonna 1856 syntyneet Luokka:Vuonna 1909 kuolleet
Pépé le Moko

Pépé le Moko on ranskalainen, Julien Duvivierin ohjaama elokuva vuodelta 1937. Pääosissa ovat Jean Gabin ja Mireille Balin. Gabin näyttelee elokuvan nimihenkilöä, joka pakenee poliisia piileskelemällä Algerin kaupungin Kasbahissa. Elokuva perustuu Henri La Barthen samannimiseen romaaniin. == Rooleissa == == Aiheesta muualla == * * Luokka:Ranskalaiset mustavalkoelokuvat Luokka:Vuoden 1937 ranskalaiset elokuvat Luokka:Ranskalaiset romaaneihin perustuvat elokuvat
Vívó és Atlétikai Club

Vívó és Atlétikai Club eli VAC Budapest tai pelkkä VAC oli budapestilainen jalkapalloseura. Seura perustettiin 1888 ja lakkautettiin 1940. Seura oli tarkoitettu vain juutalaisille. Toiminta aloitettiin uudelleen 1945. Seura pelasi Unkarin pääsarjassa vuosina 1921–26. Parhaimmillaan se sijoittui viidenneksi kaudella 1923–24. Seurassa pelasi kaksi maajoukkuepelaajaa: Lajos Fischer (9 maaottelua Unkarin maajoukkueessa) ja Dezső Grósz (2 maaottelua).Persson s. 260 ==Lähteet== * ===Viitteet=== Luokka:Unkarilaiset jalkapalloseurat Luokka:Budapestin urheilu
Taivas ei tunne suosikkeja

Taivas ei tunne suosikkeja (Bobby Deerfield) on Sydney Pollackin ohjaama yhdysvaltalainen elokuva vuodelta 1977. Se perustuu Erich Maria Remarquen samannimiseen romaaniin. Autourheiluaiheisen elokuvan pääosia näyttelevät Al Pacino ja Marthe Keller. Elokuva sai kriitikoilta negatiivisen vastaanoton, joskin Pacinon roolisuoritusta kehuttiin. Hän sai suorituksestaan Golden Globe -ehdokkuuden. == Näyttelijät == == Arvioita == Video-oppaassa vuodelta 1994 Sam Inkinen kutsuu elokuvaa karseaksi urheiludraamaksi ja antaa sille kaksi tähteä viidestä, mikä vastaa sanallista arviota ”keskinkertainen”. == Lähteet == == Aiheesta muualla == * * Taivas ei tunne suosikkeja Rotten Tomatoesissa * Luokka:Yhdysvaltalaiset draamaelokuvat Luokka:Vuoden 1977 yhdysvaltalaiset elokuvat Luokka:Sydney Pollackin ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Autourheiluelokuvat
Marija Karan

Marija Karan (s. 29. huhtikuuta 1982 Belgrad, Jugoslavia) on serbialainen näyttelijä ja malli. ==Ura== Karan esiintyi kotimaassaan Ljubav, navika, panika -komediasarjassa vuosina 2005–2006, kunnes teki vierasroolin brittiläisessä draamasarjassa Sairaalaelämää. Tammikuussa 2011 Karan esiintyi ensimmäisen kerran Hollywood-elokuvassa The Rite, jossa pääosaa esittivät Colin O’Donoghue ja Anthony Hopkins. Hänellä oli myös rooli vuonna 2011 ilmestyneessä toimintaelokuvassa Assassination Games. Näyttelemisen ohella Karan tekee myös mallintöitä.Marija Karan MISSONLINE.cz Viitattu 7.6.2011 ==Lähteet== Luokka:Serbialaiset mallit Luokka:Serbialaiset näyttelijät Luokka:Vuonna 1982 syntyneet Luokka:Elävät henkilöt
Kirjailijaelämää

Kirjailijaelämää () on Arthur Hillerin ohjaama elokuva, joka sai ensi-iltansa 18. kesäkuuta 1982. Siinä esiintyvät muun muassa Al Pacino, Dyan Cannon ja Tuesday Weld. Israel Horowitzin käsikirjoittama elokuva kertoo ihmissuhdeongelmien vaivaamasta Broadway-kirjoittajasta, Ivan Travalianista, joka yrittää kirjoittaa näytelmää English with Tears. Elokuva sai negatiivisen vastaanoton kriitikoilta, mutta Al Pacino sai siitä huolimatta Golden Globe -ehdokkuuden roolisuorituksestaan. Video-oppaassa vuodelta 1995 Bello Romano antoi elokuvan Suomessa julkaistulle VHS-kasettiversiolle kolme tähteä viidestä, mikä teoksen mukaan vastaa sanallista arviota ”hyvä”. Hänestä filmi voittaa puolelleen humaanisuudellaan ja tasaisen hyvällä näyttelijäntyöllä. ==Näyttelijät== ==Lähteet== ==Aiheesta muualla== * * Luokka:Yhdysvaltalaiset komediaelokuvat Luokka:Vuoden 1982 yhdysvaltalaiset elokuvat Luokka:Arthur Hillerin ohjaamat elokuvat
The Local Stigmatic

The Local Stigmatic on David Wheelerin ohjaama lyhyelokuva. Sen tuottajana toimi Al Pacino, joka myös esiintyy elokuvassa yhdessä Paul Guilfoylen ja Joseph Maherin kanssa. Elokuva kuvattiin 1980-luvun lopulla, ja se esitettiin New Yorkin Museum of Modern Artissa maaliskuussa 1990. Elokuvaa ei koskaan esitetty elokuvateattereissa, mutta se julkaistiin DVD:llä osana Pacinon tuottamien ja ohjaamien elokuvien kokoelmaa The Al Pacino Box Set. Elokuva seuraa kahta englantilaista ystävää, jotka kävelet ympäri Lontooa keskustellen vinttikoirakilpailuista ja Winston Churchillista. Se perustuu Heathcote Williamsin näytelmään. == Näyttelijät == == Aiheesta muualla == * Luokka:Vuoden 1990 yhdysvaltalaiset elokuvat Luokka:Yhdysvaltalaiset lyhytelokuvat
Getawaycab

Getawaycab oli suomalainen indierock-yhtye. Yhtye on esiintynyt 11 eri maassa, ja heidän musiikkiaan on julkaistu Suomessa, Englannissa ja Venäjällä. ==Diskografia== * * * * * ==Aiheesta muualla== * * Luokka:Suomalaiset indie rock -yhtyeet Luokka:Post-rock-yhtyeet
Autorekisterikeskus

Autorekisterikeskus (lyhenne ARKLyhenneluettelo, Kotus) oli vuosina 1966–1994 toiminut Suomen valtion virasto, joka ylläpiti valtakunnallista ajoneuvorekisteriä ja hoiti autokatsastustoimintaa. Autorekisterikeskus perustettiin vuonna 1966 valtion väliaikaiseksi virastoksi ja se vakinaistettiin seuraavana vuonna.Pääjohtajakunta, s. 160. Autokatsastus ja kuljettajantutkinnot siirtyivät kunnallishallinnolta vastaperustettuun Autorekisterikeskukseen 1968.Yhtiön historia ja kansainvälistyminen A-Katsastus Oy Ajokorttirekisterin ylläpito lisättiin viraston tehtäviin vuonna 1972. Katsastustoiminnan kilpailuttamisen myötä Autorekisterikeskus muutettiin 1994 liikelaitokseksi ja vuoden 1996 alusta lukien siitä muodostettiin valtion osakeyhtiö Suomen Autokatsastus Oy (nykyinen A-Katsastus). Ajoneuvorekisterien ylläpito ja muut hallinnolliset tehtävät siirtyivät samassa yhteydessä perustetulle ajoneuvohallinnolle eli AKE:lle. ==Pääjohtajat== *Jouko Kiiskinen 1966–1981 *Mauri Kuitunen 1981–1993 *Lasse Korppi 1994–1996 Pääjohtajakunta, s. 160–161. ==Lähteet== *Pääjohtajakunta. SKS, Helsinki 2005. ===Viitteet=== Luokka:Suomen entiset viranomaiset ja keskusvirastot Luokka:Valtion entiset liikelaitokset
Esko Rautionaho

Esko Olavi Rautionaho (s. 23. syyskuuta 1950 Rovaniemi) on suomalainen, 1970-luvulla kahdesti arvokilpailuissa kymmenen parhaan joukkoon sijoittunut mäkihyppääjä.Siukonen. s. 271 Seuratasolla "Piki" Rautionaho edusti Ounasvaaran Hiihtoseuraa. Hän voitti Suomen-mestaruuden suurmäessä vuosina 1970, 1972 ja 1973, normaalimäessä vuonna 1975 sekä joukkuemäessä kuusi kertaa. Salpausselällä hän voitti vuonna 1976, Puijolla vuonna 1972, Ounasvaaralla vuosina 1975, 1976 ja 1979 sekä Ruotsin hiihtokisoissa vuonna 1972. == Arvokisaedustukset == * MM-kilpailut 1970 suurmäen 33:s ja normaalimäen 57:s * Talviolympialaiset 1972 suurmäen yhdeksäs ja normaalimäen 45:s * MM-kilpailut 1974 normaalimäen seitsemäs ja suurmäen 12:s * Talviolympialaiset 1976 normaalimäen 11:s ja suurmäen 12:s * Lentomäen MM- kilpailuissa 18:s 1979, 25:s 1975 ja 32:s 1973 == Lähteet == * === Viitteet === Luokka:Suomalaiset mäkihyppääjät Luokka:Vuonna 1950 syntyneet Luokka:Elävät henkilöt
Sol C. Siegel

Sol C. Siegel (30. maaliskuuta 1903 New York, New York – 29. joulukuuta 1982 Los Angeles, Kalifornia) oli yhdysvaltalainen elokuvatuottaja. Hän oli alun perin sanomalehtitoimittaja ja myöhemmin levy-yhtiön myyntipäällikkö. Siegel saapui Hollywoodiin vuonna 1934, ja oli mukana avustamassa fuusiossa, jonka tuloksena syntyi Republic Pictures -elokuvatuotantoyhtiö. Siegel oli yhtiössä tuottajana vuoteen 1940, jolloin hän siirtyi Paramountille, ja sieltä edelleen 20th Century Foxille vuonna 1947 ja Metro-Goldwyn-Mayerille 1956. 1960-luvun alussa Siegelistä tuli itsenäinen elokuvatuottaja. == Valikoitu filmografia == * Kirje kolmelle naiselle (A Letter to Three Wives, 1949) * 14 tuntia (Fourteen Hours, 1951) * Rakas, minä nuorrun (Monkey Business, 1952) * Herrat pitävät vaaleaveriköistä (Gentlemen Prefer Blondes, 1953) * Rytmiä veressä (There's No Business Like Show Business, 1954) * Kolme kolikkoa lähteessä (Three Coins in the Fountain, 1954) * Skandaalihäät (High Society, 1956) == Lähteet == Luokka:Yhdysvaltalaiset elokuvatuottajat Luokka:Vuonna 1903 syntyneet Luokka:Vuonna 1982 kuolleet
Emir Bajrami

Emir Bajrami (s. 7. maaliskuuta 1988 Pristina, Jugoslavian sosialistinen liittotasavalta) on kosovolaissyntyinen ruotsalainen jalkapalloilija. Hän edustaa Hollannin Eredivisiessä pelaavaa Twenteä. Bajrami voi pelata laitalinkkinä tai keskikenttäpelaajana. ==Ura== Jugoslaviassa syntynyt Bajrami pelasi juniorina Köping FF:ssä, josta hän siirtyi IF Elfsborgiin vuonna 2006. Hän voitti seurassa heti Allsvenskanin mestaruuden kaudella 2006, mutta avainpelaajaksi hän nousi vasta vuonna 2008. Hän pelasi seurassa vuoteen 2010 ja teki 80 Allsvenskanin ottelussa 15 maalia. Toukokuussa 2010 Bajrami teki nelivuotisen sopimuksen Eredivisien hallitsevan mestarin FC Twenten. Siirtosummaa ei kerrottu julkisuuteen. Huhujen mukaan siirtosumma oli noin 2,5 miljoonaa euroa. Ensimmäisellä kaudellaan Bajrami voitti Alankomaiden supercupin ja Alankomaiden cupin. Hän pelasi Eredivisiessä 21 ottelua ja viimeisteli niissä yhden maalin Twenten jäädessä sarjassa toiseksi Ajaxin jälkeen. Bajrami kärsi kauden aikana myös loukkaantumisista ja oli sivussa useita viikkoja. Bajrami edusti Ruotsia alle 21-vuotiaiden EM-kilpailuissa vuonna 2009, jotka olivat Ruotsin kotikisat. Hän debytoi A-maajoukkueessa tammikuun 2010 ystävyysottelussa Omania vastaan. Hän teki ensimmäisen maalinsa maajoukkuessa elokuun 2010 ystävyysottelussa Skotlantia vastaan. ==Saavutukset== * Ruotsin pääsarjamestaruus: 2006 * Ruotsin supercup: 2007 * Alankomaiden supercup: 2010 * Alankomaiden cup: 2011 ==Lähteet== == Aiheesta muualla == * Bajrami Svenskfotboll.se-sivustolla Luokka:Ruotsalaiset jalkapalloilijat Luokka:Vuonna 1988 syntyneet Luokka:Elävät henkilöt
Wilhelm Liebknecht

Wilhelm Martin Philipp Christian Ludwig Liebknecht (29. maaliskuuta 1826 Gießen – 7. elokuuta 1900 Charlottenburg) oli saksalainen sosiaalidemokraatti. Liebknecht oli yksi Saksan sosiaalidemokraattisen puolueen perustajista yhdessä August Bebelin kanssa. Liebknecht oli Saksan valtiopäivien edustaja vuosina 1874–1900. Hänen poikansa Karl ja Theodor Liebknecht olivat myös poliitikkoja. == Lähteet == ==Aiheesta muualla== * Wilhelm Liebknechtin artikkeleita suomeksi, www.marxists.org * Työväenliikkeen kirjasto Luokka:Saksan sosiaalidemokraattisen puolueen puheenjohtajat Luokka:Vuonna 1826 syntyneet Luokka:Vuonna 1900 kuolleet
Mikael Lustig

Carl Mikael Lustig (s. 13. joulukuuta 1986 Uumaja, Ruotsi) on ruotsalainen jalkapalloilija. Hän edustaa kotimaassaan AIK:ta. Hän on Ruotsin lisäksi pelannut Norjassa, Skotlannissa ja Belgiassa. Lustig pelaa oikeana puolustajana. == Ura == Lustig debytoi Allsvenskanissa kaudella 2005 GIF Sundsvallin riveissä ja pelasi kaudella kahdeksan ottelua tehden kaksi maalia. Seura putosi seuraavaksi kahdeksi kaudeksi sarjatasoa alaspäin ja Lustig jatkoi seurassa pelaten 60 ottelua. Kaudeksi 2008 seura nousi takaisin Allsvenskaniin ja Lustig oli joukkueen avainpelaajia. Lustig teki kesällä 2008 sopimuksen norjalaisen Rosenborgin kanssa. Hän nousi seuran avauskokoonpanoon ja teki kausilla 2009 ja 2010 neljä maalia ja voitti Tippeligaenin mestaruuden. Kaudella 2011 hän teki viisi maalia. Kaikkiaan hän pelasi Norjan pääsarjassa 95 ottelua ja teki niissä 14 maalia. Hän pelasi Eurooppa-liigassa kahdeksan ja sitä edeltäneessä UEFA-cupissa kuusi ottelua. Rosenborg-vuosina Lecce ja West Ham United esittivät kiinnostuksensa Lustigia kohtaan. Vuonna 2012 Lustig siirtyi skotlantilaisseura Celticiin, jossa hän pelasi 7,5 kautta. Hän pelasi Skotlannin Valioliigassa 160 ottelua ja teki niissä 13 maalia. Hän voitti kahdeksan kertaa liigamestaruuden, neljä kertaa Skotlannin cupin ja neljä kertaa liigacupin. Hän pelasi Celticin joukkueessa 25 Mestarien liigan ja 16 Eurooppa-liigan ottelua. Eurooppa-liigassa hän teki yhden maalin ja Mestarien liigan karsinnoissa kaksi maalia. Kauden 2019–2020 Lustig edusti belgialaista Gentiä. Hän pelasi Jupiler Pro Leaguessa 16 ja Eurooppa-liigassa seitsemän ottelua. Kesällä 2020 hän palasi Ruotsiin. Lustig edusti Ruotsia alle 21-vuotiaiden EM-kilpailuissa vuonna 2009, jotka olivat Ruotsin kotikisat. Hän debytoi A-maajoukkueessa tammikuun 2008 ystävyysottelussa Yhdysvaltoja vastaan. Hän teki ensimmäisen maalinsa maajoukkueessa maaliskuussa 2011 EM-kisojen karsintaottelussa Moldovaa vastaan. Hän on pelannut maajoukkueessa 93 ottelua ja tehnyt niissä kuusi maalia. Hän pelasi kaksi ottelua EM-kilpailuissa 2012, yhden ottelun EM-kilpailuissa 2016 ja neljä ottelua MM-kilpailuissa 2018. Kesän 2021 EM-kilpailuissa hän on pelannut kaikki kolme alkulohko-ottelua avauskokoonpanossa. == Saavutukset == * Norjan liigamestaruus: 2009, 2010 * Skotlannin liigamestaruus: 2012, 2013, 2014, 2015, 2016, 2017, 2018, 2019 * Skotlannin cupin voitto: 2013, 2017, 2018, 2019 * Skotlannin liigacupin voitto: 2015, 2017, 2018, 2019 == Lähteet == * Mikael Lustig Transfermarkt-sivustolla * Mikael Lustig National Football Teams -sivustolla === Viitteet === == Aiheesta muualla == Luokka:Ruotsalaiset jalkapalloilijat Luokka:Vuonna 1986 syntyneet Luokka:Elävät henkilöt
Hiekoitussantaa toisinaan

Hiekoitussantaa Toisinaan on Pekka Myllykoski ja Jytäjemmarit -yhtyeen promosingle vuodelta 2011. Single ei tullut julkiseen myyntiin lainkaan, vaan koko sen 50 kappaleen painos jaettiin promokäyttöön sekä faneille yhtyeen oman kustannusyhtiön Suomen Maaseutumusiikin kautta. Singlen saivat bonuksena kaikki Huojuva Lato -orkesterin Virran Ola on vielä kuningas -EP:n etukäteen tilanneet. == Kappaleet == # Hiekoitussantaa (säv. ja san. Marko Aho) # Toisinaan (säv. ja san. Marko Aho) Sovitukset: Aho, Gustafsson, Kelokaski, Laakso, Ristilä. == Kokoonpano == * Marko Aho * Antero Gustafsson * Pekka Myllykoski * Kalle Vanhapelto === Vierailevat muusikot === * Jysky Ristilä – basso * Mako Kelokaski – rummut * Markojuhani Rautavaara – taustalaulu (kappale 1) * Heikki Laakso – urut, haitari == Aiheesta muualla == * Uutisointi aiheesta * Hiekoitussantaa Toisinaan -single (SMYDG-01) Luokka:Pekka Myllykosken ja Jytäjemmareiden kappaleet Luokka:Vuoden 2011 kappaleet
I Cover the Waterfront

”I Cover the Waterfront” on Johnny Greenin säveltämä ja Edward Heymanin sanoittama musiikkikappale vuodelta 1933. Kappale perustui Max Millerin samannimiseen kirjaan vuodelta 1932. Vuonna 1933 ilmestyi United Artistsin elokuva I Cover the Waterfront, joka myös perustui Millerin kirjaan. Elokuvan ja kappaleen julkaisijat pyrkivät käyttämään hyväksi toistensa suosiota: Elokuvan musiikkiraita uusittiin tuotannon viime hetkellä jotta kappale saatiin mukaan, ja elokuvan ilmestymisen jälkeen kappaleen nuottijulkaisuiden kanteen lisättiin väite, että sävellys oli ”United Artistsin samannimisen elokuvan innoittama”. Kappaleen nauhoittivat sen ilmestymisvuonna useat artistit, mukaan lukien Joe Haymes, Eddy Duchin, Annette Hanshaw, Abe Lyman, Louis Armstrong sekä säveltäjä Green itse. Sekä Haymes että Duchin nousivat kappaleella singlelistalle. Myöhemmin kappaleen ovat äänittäneet muun muassa Lester Young, Art Tatum, Billie Holiday, Sarah Vaughan ja Erroll Garner. Sitä pidetään jazzstandardina. Kappale seuraa AABA-rakennetta ja on alun perin G-duurissa. Jokainen A-osio alkaa sanoilla ”I Cover the Waterfront”. == Lähteet == Luokka:Vuoden 1933 kappaleet Luokka:Johnny Greenin säveltämät kappaleet Luokka:Edward Heymanin sanoittamat kappaleet Luokka:Jazzstandardit
Out of Nowhere (kappale)

”Out of Nowhere” on Johnny Greenin säveltämä ja Edward Heymanin sanoittama musiikkikappale vuodelta 1931. Kappaleen levytti ensimmäisenä Bing Crosby levy-yhtiö Brunswickille huhtikuussa 1931. Äänitteestä tuli Crosbyn ensimmäinen listaykköseksi noussut levy sooloartistina. Kappaletta käytettiin vuonna 1931 myös elokuvan Dude Ranch musiikkiraidalla. Myös Leo Reismanin orkesteri, laulajanaan Frank Munn, nousi kappaleella listoille sen julkaisemisvuonna. Kappale on omistettu Greenin ensimmäiselle vaimolle, joka rohkaisi tätä aloittamaan musiikkiuran. Green oli valmistunut Harvardin yliopistosta ja työskenteli vuoden Wall Streetillä ennen ryhtymistään kokopäivätoimiseksi säveltäjäksi. Kappale on erityisesti sointukulkunsa ansiosta suosittu improvisaatioväline jazzmusiikissa. Tenorisaksofonisti Coleman Hawkins teki vuonna 1937 Pariisissa levytyksen Benny Carterin ja Django Reinhardtin kanssa. Colemanin esityksen vaikutuksesta yksikään tenorisaksofoni ei levyttänyt kappaletta kahdeksaan vuoteen. Kappaleen ovat levyttäneet myös Charlie Parker, Sonny Stitt, James Moody ja Lena Horne. == Sävellys ja sanat == Kappaleen sointukulkua on käytetty useissa myöhemmissä sävellyksissä. Tadd Dameronin ”Casbah”, Fats Navarron ”Nostalgia”, Billy Taylorin ”Conversion” ja Lennie Tristanon ”317 East 32nd Street” perustuvat kaikki ”Out of Nowheren” sointuihin. Kappale on rakenteeltaan A-B1-A-B2 ja alun perin G-duurissa. Sanoituksessa kertoja laulaa kiintymyksestä ”tyhjästä ilmestyneeseen” rakkaaseensa ja pohtii mitä tapahtuisi jos tämä lähtisi pois hänen luotaan. Lopussa kertoja laulaa jäävänsä odottamaan rakkaansa paluuta. == Lähteet == Luokka:Vuoden 1931 kappaleet Luokka:Johnny Greenin säveltämät kappaleet Luokka:Edward Heymanin sanoittamat kappaleet Luokka:Jazzstandardit
Roland West

Roland West (1887 Cleveland, Ohio – 31. maaliskuuta 1952 Los Angeles, Kalifornia) oli yhdysvaltalainen elokuvaohjaaja. Hän alkoi ohjata elokuvia vuonna 1918, oltuaan sitä ennen näyttelijänä ja vaudeville-esiintyjänä. Äänielokuvien aikakaudella West ehti ohjata elokuvat Suurkaupungin varjot (1929), The Bat Whispers (1930) ja Corsair (1931) ennen vetäytymistään elokuva-alalta. Vuonna 1935 West joutui epäilyksenalaiseksi osallisuudestaan rakastajattarensa Thelma Toddin vielä nykyäänkin selvittämättömään kuolemaan. Elokuvauran jälkeen West toimi ravintola-alalla. == Lähteet == Luokka:Yhdysvaltalaiset elokuvaohjaajat Luokka:Vaudeville-esiintyjät Luokka:Vuonna 1887 syntyneet Luokka:Vuonna 1952 kuolleet
Maykon

Maykon Daniel Elias Araújo eli Maykon (s. 20. huhtikuuta 1984 Araranguá, Santa Catarina, Brasilia) on brasilialainen jalkapalloilija, pelipaikaltaan vasen laitapuolustaja tai -linkki. Hän edustaa Portugalin Primeira Ligan Paços de Ferreiraa. Maykon edusti kotimaassaan Série B:n Paulistaa ja Gamaa. Hän muutti Eurooppaan vuonna 2008, missä hänen ensimmäinen seuransa oli Portugalin liigan Belenenses. Kautta myöhemmin hän siirtyi saman sarjan Paços de Ferreiraan. == Lähteet == Luokka:Brasilialaiset jalkapalloilijat Luokka:Elävät henkilöt Luokka:Vuonna 1984 syntyneet
Lastentautien tutkimussäätiö

Lastentautien tutkimussäätiö – Stiftelsen för pediatrisk forskning on vuonna 1962 perustettu suomalainen säätiö, jonka tarkoitus on Suomen lasten terveyden ja hyvinvoinnin edistäminen. Tähän se pyrkii rahoittamalla lasten terveyteen ja hyvinvointiin liittyvää lääketieteellistä tutkimusta sekä edistämällä tutkimustulosten julkaisemista. Vuonna 2023 säätiö jakoi lastentautien tutkimuksen rahoitusta 2,6 miljoonaa euroa. Säätiö rahoittaa lasten ja nuorten sairauksiin, terveyteen ja hyvinvointiin liittyvää tieteellistä tutkimustyötä. Säätiön kotipaikka on Helsinki. Säätiön ensimmäisen hallituksen muodostivat maisteri Kai Kivijärvi, varatuomari Lauri K. J. Tukiainen, arkkiatri Arvo Ylppö, professori C.-E. Räihä ja professori Niilo Hallman. Säätiötä johtaa hallitus, johon kuuluu neljästä seitsemään jäsentä. Hallituksen jäsenet valitsee hallitusneuvosto, joka kokoontuu kaksi kertaa vuodessa. Säätiön hallituksen puheenjohtajana toimii vuorineuvos Tor Bergman ja hallintoneuvoston puheenjohtajana senior partner Tuomo Raasio. Säätiön tärkeitä tukijoita ovat yhteistyökumppanit Lastenklinikoiden Kummit ja Suomen Kansanterveysyhdistys sekä yksityiset lahjoittajat. Säätiön tukemalla tutkimustyöllä on ollut keskeinen osuus muun muassa niin sanotun suomalaisen tautiperinnön selvittämisessä ja monen sairauden hoidon kehittämisessä. Säätiö myöntää henkilökohtaisia työskentelyapurahoja väitöskirjan valmisteluun, kliinikkotutkijalle väitöksen jälkeiseen työskentelyyn kotimaassa ja post doctoral ulkomaa –apurahoja työskentelyyn ulkomaisissa tutkimuslaitoksissa. Lisäksi säätiö palkitsee ansioituneita tutkijoita sekä rahoittaa professuureja ja tutkijoiden palkkaamista yliopistosairaaloissa. ==Lähteet== ==Aiheesta muualla== * Lastentautien tutkimussäätiön kotisivu Luokka:Suomalaiset säätiöt Luokka:Lastentaudit
Ron Kovic

thumb|Ron Kovic vuonna 2007. Ron Kovic (s. 4. heinäkuuta 1946 Ladysmith, Wisconsin, Yhdysvallat) on yhdysvaltalainen Vietnamin sodan veteraani ja sodanvastustaja. Kovic on kirjoittanut omaelämäkerran Born on the Fourth of July, jonka pohjalta Oliver Stone on ohjannut vuonna 1989 ensi-iltansa saaneen elokuvan Syntynyt 4. heinäkuuta. Elokuvassa Kovicia esittää Tom Cruise. Kovic ja Stone tekivät elokuvan käsikirjoituksen yhdessä. Kovic sai käsikirjoituksesta Golden Globe -palkinnon ja oli ehdokkaana käsikirjoitus- Oscarin saajaksi. Kovicin kirja ilmestyi 1976, ja siitä on julkaistu vuonna 2005 uusi laitos, johon hän on kirjoittanut esipuheenBookrags viitattu 7.6.2011. Kovic liittyi merijalkaväkeen high schoolin jälkeen 1964. Hänet lähetettiin vuonna 1965 Vietnamiin, josta hän palasi välillä kotimaahan mutta lähti uudestaan vapaaehtoisena. Saatuaan siellä osuman hän halvaantui. Kovicista on tullut Yhdysvalloissa tunnetuimpia rauhanaktivisteja, ja hänet on pidätetty kaksitoista kertaa. ==Lähteet== ==Aiheesta muualla== * Ron Kovic: Born on the Fourth of July: The Long Journey Home Luokka:Yhdysvaltalaiset sotilaat Luokka:Sodanvastaiset aktivistit Luokka:Yhdysvaltalaiset käsikirjoittajat Luokka:Golden Globe -palkinnon saajat Luokka:Vuonna 1946 syntyneet Luokka:Elävät henkilöt
Luokkakokous

Luokkakokous tarkoittaa koulussa samalla luokalla olleiden entisten oppilaiden tapaamista koulunkäynnin päätyttyä. Vered Vinitzky-SeroussinVered Vinitzky- Seroussi on luennoitsija Jerusalemin heprealaisessa yliopistossa sosiologian ja antropologian laitoksella ja kriminologian instituutissa. Ks. tekijätiedot teoksessa Vinitzky-Seroussi 1998. mukaan luokkakokousta voidaan pitää yhtenä monista omaelämäkerrallisista tapahtumista, joihin voidaan lukea myös ensitreffit, työhaastattelut, juhlat eläköitymisen johdosta, ammatilliset tapaamiset, syntymäpäivät, vuosijuhlat, kotiinpaluut ja erilaiset terapiat. Näille tapahtumille on yhteistä, että niissä ihminen joutuu tekemään toisille selkoa elämänvaiheistaan.Vinitzky-Seroussi 1998, s. 4-5 Luokkakokouksen tarkoitus on juhlistaa menneisyydessä olemassa ollutta ihmisten yhteisöä, johon on kuitenkin mahdollista palata nykyisyydessä.Vinitzky-Seroussi 1998, s. 7 == Luokkakokous populaarikulttuurissa == Luokkakokous on ollut monien elokuvien aiheena tai keskeisenä teemana, esimerkiksi yhdysvaltalaisissa elokuvissa Grosse Pointe Blank – Palkkamurhaaja pikkukaupungista (1997) ja American Pie: Luokkakokous (2012). Kotimaiset Luokkakokous (2015), Luokkakokous 2 – Polttarit (2016) ja Luokkakokous 3 (2021) -elokuvat ovat olleet erittäin katsottuja. Myös Anssi Kelan kappaleessa ”1972” on teemaan viittaavia elementtejä. == Lähteet == * ===Viitteet=== Luokka:Sosiaaliset suhteet Luokka:Koulutus Luokka:Vapaa-ajan tapahtumat
Michael Fossum

Michael Edward Fossum (s. 19. joulukuuta 1957) on yhdysvaltalainen astronautti. Hän on lentänyt avaruussukkulalennoilla STS-121 ja STS-124 tehtäväspesialistina. Fossum vietti lapsuutensa McAllenissa, Texasissa. Hän suoritti alemman korkeakoulututkinnon koneenrakennuksesta Texasissa 1980 ja järjestelmäsuunnittelusta ylemmän korkeakoulututkinnon 1981 ilmavoimien teknologiainstituutissa. Vuonna 1997 hän suoritti avaruustieteestä ylemmän korkeakoulututkinnon. Fossum valmistui Yhdysvaltain ilmavoimien koelentokoulusta 1985. Hän jätti aktiivipalveluksen vuonna 1992 työskennelläkseen NASAlle. Hän on kuitenkin edelleen Yhdysvaltain ilmavoimien reservin eversti ja on lentänyt yli 1000 tuntia 34 erilaisella lentokoneella. ==Ura NASAssa== Fossum työskenteli 1990-luvun alussa Johnsonin avaruuskeskuksessa ilmavoimille. NASA-uransa hän aloitti vuonna 1993. Järjestelmäinsinöörinä hän arvioi Sojuz-avaruukapselia ISS-avaruusaseman pelastautumiskapselina. Hän työskenteli myös NASAn X-38 pelastautumiskapselin prototyypin parissa laskeutumistestien johdossa. Fossum valittiin NASAn astronauttikoulutukseen vuonna 1998. Hän osallistui ensimmäiselle avaruuslennolleen 4. heinäkuuta 2006 lennon STS-121 tehtäväspesialistina. Lento suuntautui ISS-avaruusasemalle, missä hän osallistui kolmelle avaruuskävelylle. Hän on osallistunut kuudelle avaruuskävelylle kokonaiskestoltaan 42 tuntia. 7\. kesäkuuta 2011 Fossum laukaistiin lennolla Sojuz TMA-02M ISS-avaruusasemalle, missä hän toimii avaruusaseman pitkäkestoisen miehistön jäsenenä Retkikunta 28:n lentoinsinöörinä ja Retkikunta 29:n komentajana. Fossum on naimisissa Melanie J. Londonin kanssa. Heillä on neljä yhteistä lasta. == Aiheesta muualla == *NASA:n elämäkertasivut *Spacefact.de:n elämäkertasivut *Fossum Twitterissä *Retkikunta 28:aa edeltänyt haastattelu (10.5.2011) *STS-124:n lähtöä edeltänyt haastattelu (29.4.2008) *STS-121:n lähtöä edeltänyt haastattelu (11.8.2005) Luokka:Yhdysvaltalaiset avaruuslentäjät Luokka:Vuonna 1957 syntyneet Luokka:Elävät henkilöt
Vauvakirja

Vauvakirja on kirjakaupassa myytävä leikekirja, johon talletetaan lapsuusajan muistoja. Kirjojen laajuus vaihtelee. Jotkut niistä alkavat jo odotusajasta, ja joissakin on tilaa kirjata vielä kouluikäisen lapsen muistoja. Tekstin lisäksi vauvakirjaan laitetaan valokuvia ja muita muistoesineitä.Mauri Kunnas: Vauvakirja Otava Jo vanhoihin vauvakirjoihin on talletettu esimerkiksi lapsen hiuskiehkuroita, piirroksia jalkapohjien ja kämmenien ääriviivoista tai asiakirjoja. Yhdysvalloissa vauvakirjoja alettiin julkaista jo 1800-luvulla. 1910-luvulla niitä alettiin markkinoida suurelle yleisölle. Samoihin aikoihin imeväiskuolleisuus oli laskussa ja suhtautuminen äitiyteen muutoksessa. Terveysviranomaiset kannustivat äitejä pistämään merkille lapsensa mittoja ja kehityksen virstanpylväitä ja merkitsemään niitä ylös. Ensimmäisissä vauvakirjoissa olikin myös ohjeita vauvan terveydenhoitoa koskien. Erään vanhoja vauvakirjoja koskeneen tutkimuksen mukaan yhdysvaltalaiset vanhemmat kirjoittivat 1900-luvun alkupuolella paljon herkemmin taaperolle sattuneista arkisista onnettomuuksista, ja kirjoissa saattoi olla myös osioita niiden tallettamiseen. Toisen maailmansodan jälkeen vanhemmat eivät enää juurikaan kirjoittaneet onnettomuuksista. Suomessa klassiseksi täytettäväksi vauvakirjaksi on muodostunut Arvo Lehtovaaran toimittama ja Maija Karman kuvittama Kulta-aika lapsuuden. Sen ensimmäinen painos ilmestyi vuonna 1949, jonka jälkeen siitä otettu kymmeniä painoksia.Lattiatasossa – elämyksiä vauvoille ja vanhemmille Vauvakirjojen näyttely Lastenkulttuurikeskus Rullassa 14.8.-13.9.2007 Sittemmin vauvakirjoja on syrjäyttänyt sosiaalinen media, koska vanhemmat ja muut lapselle tärkeät aikuiset voivat kirjata sinnekin lapsen sattumuksia ja odotusajan tapahtumia. == Lähteet == Luokka:Lastenkirjallisuus Luokka:Vauvanhoito
Natalie (elokuva)

Natalie () on Fred Coen ohjaama yhdysvaltalainen elokuva, joka sai ensi- iltansa 13. heinäkuuta 1969. A. Martin Zweibackin kirjoittama elokuvakäsikirjoitus perustui Oscar-palkittuun Stanley Shapiron alkuperäiseen käsikirjoitukseen. Elokuvassa sivuroolissa näyttelee Al Pacino, jolle rooli oli ensimmäinen elokuvauralla. == Näyttelijät == == Aiheesta muualla == * * Luokka:Yhdysvaltalaiset komediaelokuvat Luokka:Vuoden 1969 yhdysvaltalaiset elokuvat
Rakkaus lainassa (elokuva)

Rakkaus lainassa (Something Borrowed) on vuoden 2011 romanttinen komediaelokuva, joka perustuu Emily Giffinin samannimiseen romaaniin. Elokuvan on ohjannut Luke Greenfield ja sen pääosassa näyttelevät Ginnifer Goodwin, Kate Hudson, Colin Egglesfield ja John Krasinski. Rakkaus lainassa on saanut kielteisiä arvosteluita. Rotten Tomatoes -verkkosivusto, joka seuraa laajaa valikoimaa eri kriitikkojen arvosteluja, on tilastoinut elokuvan saaman keskiarvon tasolle 3,9/10 siten, että 15 % kaikkiaan 108 listatusta arvostelusta on pitänyt elokuvasta. == Näyttelijät == == Lähteet == == Aiheesta muualla == * Luokka:Vuoden 2011 yhdysvaltalaiset elokuvat Luokka:Yhdysvaltalaiset romanttiset komediat Luokka:Yhdysvaltalaiset romaaneihin perustuvat elokuvat Luokka:Luke Greenfieldin ohjaamat elokuvat
Conan barbaari (täsmennyssivu)

Conan barbaari (Conan the Barbarian) on hahmo, jonka on luonut Robert E. Howard. Nimi voi viitata myös seuraaviin: *Conan barbaari, sarjakuvalehti *Conan – barbaari, elokuva vuodelta 1982 *Conan the Barbarian, romaani *Conan the Barbarian, elokuva vuodelta 2011
Martin Harnik

Martin Harnik (s. 10. kesäkuuta 1987 Hampuri, Länsi-Saksa) on saksalais- itävaltalainen jalkapalloilija. Hän edustaa 2. Bundesliigassa pelaavaa Hamburger SV:tä lainalla pääsarjajoukkue Werder Bremenistä ja on pelipaikaltaan laitalinkki tai hyökkääjä. == Ura == Hampurissa syntyneellä Harnikilla on saksalainen äiti ja itävaltalainen isä ja hän aloitti jalkapallon hampurilaisessa SC Vier-und Marschlandenssa vuonna 1992. Aikaisin vuonna 2006 Harnik siirtyi Werder Bremenin kakkosjoukkueeseen, joka pelasi Saksan kolmanneksi korkeimmalla sarjatasolla Regionalligassa. Harnikilta jäi väliin lähes koko vuoden 2007 ensimmäinen osa välijalkojen luun murtumisen vuoksi. Kauden 2007–2008 alussa hänet nostettiin Werder Bremenin edustusjoukkueen mukaan Bundesliigaan. Hän teki seuran kanssa sopimuksen vuoteen 2010. Hän teki ammattilaisdebyyttinsä 20-vuotiaana elokuussa 2007 Mestarien liigan karsintaottelussa Dinamo Zagrebia vastaan. Harnik debytoi Bundesliigassa kymmenen päivää myöhemmin ottelussa 1. FC Nürnbergiä vastaan ja teki ottelussa Bremenin 1-0-voittomaalin oltuaan kentällä vain kahdeksan minuuttia. Elokuussa 2009 Harnik jätti seuransa Werden Bremenin vapaana agenttina ja hänet lainattiin kuusi päivää myöhemmin Fortuna Düsseldorfiin. Hän oli seuran paras maalintekijä 13 osumallaan 30 2. Bundesliigan pelissä muttei halunnut jäädä seuraan sopimuksensa päättyessä. Heinäkuussa 2010 Harnik siirtyi VfB Stuttgartiin. Ensimmäisellä kaudellaan hän onnistui maalinteossa 32 pääsarjaottelussa 9 kertaa ja saavutti toisella kaudellaan Stuttgartissa läpimurtonsa tehden 17 maalia 34 ottelussa. == Maajoukkueura == Harnik olisi ollut edustuskelpoinen myös Saksan maajoukkueeseen, mutta pelasi Itävallan maajoukkueessa junioreista asti. Hän debytoi A-maajoukkueessa elokuussa 2007 Tšekkiä vastaan ja teki samassa ottelussa myös maalin. Hän kuului Itävallan joukkueeseen vuoden 2008 EM-kilpailuissa ja pelasi Itävallan kotikisoissa kaikissa alkulohkon otteluissa. Hän oli mukana myös vuoden 2016 EM- kilpailuissa. == Lähteet == == Aiheesta muualla == * Martin Harnik transfermarkt.de-sivustolla Luokka:Itävaltalaiset jalkapalloilijat Luokka:Vuonna 1987 syntyneet Luokka:Elävät henkilöt
Immersiomenetelmä

Immersiomenetelmä on tapa mitata jalokiven tai mineraalin valon taitto karkeasti taitekertoimeltaan tunnetun nesteen avulla. Immersiomenetelmässä viistehiottu läpinäkyvä kivi upotetaan nesteeseen, ja nesteen läpi näkyvät kiteen ääriviivat kertovat kiteen valon taiton suhteessa nesteen valon taittoon. *Vaaleat ääriviivat ja mustat viisteiden särmät: kiven taitekerroin on pienempi kuin nesteen. *Tummat ääriviivat ja vaaleat viisteiden särmät: kiven taitekerroin on suurempi kuin nesteen. *Leveät ääriviivat: kiven ja nesteen taitekertoimet poikkeavat suuresti toisistaan. *Epämääräiset ääriviivat: taitekerroin on sama sekä nesteellä että jalokivellä. ==Lähteet== *Schumann, Walter, 1989: Jalokivet ja korukivet. Helsinki: Otava ISBN 951-1-10837-9 Luokka:Mittaustekniikka Luokka:Jalokivet
A Rocket to the Moon

A Rocket to the Moon oli yhdysvaltalainen rockyhtye, joka perustettiin vuonna 2006 Braintreessa, Massachusettsissa. Yhtyeen muodostivat Nick Santino, Justin Richards, Eric Halvorsen ja Andrew Cook. Yhtye hajosi toukokuussa vuonna 2013. == Historia == ===Alkuvaiheet=== A Rocket to the Moon oli alun perin Nick Santinon musiikillinen kokeilu. Vuoden 2008 alussa oli sen ensimmäinen suuri esiintyminen Bamboozle-musiikkifestivaalissa. Syksyllä 2008 A Rocket to the Moon oli kiertueella Cute Is What We Aim Forin, Secondhand Serenaden ja Automatic Loveletterin kanssa. Sitten A Rocket to the Moon esitti laulunsa "Dakota" eräässä Total Requestin jaksossa 10. heinäkuuta 2008, mikä toi kuuluisuutta ja herätti mm. Pete Wentzin huomion. ===Albumi=== 14\. lokakuuta 2008 yhtye julkaisi albuminsa Greetings From... EP, jolla ovat singlet "Dakota" ja "If Only They Knew". Levy nousi sijalle 21 Billboardin Top Heatseekers -listalla. Yhtye vietti helmi-maaliskuun 2009 studiossa Matt Squiren kanssa levyttämässä ensimmäistä kokopitkää albumiaan. Alkuvuodesta 2010 he esiintyivät Take Action -kiertueella Mayday Paraden, There for Tomorrowin, Stereo Skylinen ja We the Kingsin kanssa. Keväällä 2010 A Rocket to the Moon oli kiertueella Motion City Soundtrackin, Sing it Loudin ja Funin kanssa. Seuraavana vuonna keväällä 2011 A Rocket to the Moon lähti ensimmäisen kerran pääesiintyjänä kiertueelle Anarborin, Valencian, Runner Runnerin ja Go Radion kanssa. Toukokuussa 2011 yhtye kiersi Ison-Britannian Mayday Parade kanssa. == Jäsenet == * Nick Santino - laulu, rytmikitaristi * Justin Richards - pääkitaristi, taustalaulu * Eric "Halvo" Halvorsen - bassokitaristi, taustalaulu * Andrew Cook - rumpali == Diskografia == === Studioalbumit === * On Your Side (2009) * Wild & Free (2013) === EP:t === * Your Best Idea (2006) * Summer 07 EP (2007) * Greetings From… EP (2008) * The Rainy Day Sessions EP (2010) * That Old Feeling EP (2012) === Singlet === * Santa Claus is Coming to Town (2009) * Like We Used To (2009) * Whole Lotta You (2013) * Going Out (2013) * Ever Enough (2013) ==Lähteet== Luokka:Yhdysvaltalaiset rockyhtyeet
Satoshi Furukawa

Satoshi Furukawa (; s. 4. huhtikuuta 1964) on japanilainen kirurgi ja Japanin avaruusjärjestö JAXAn astronautti. Hän on naimisissa ja hänellä on kaksi lasta. Furukawa valmistui Eikon lukiosta Kamakurassa vuonna 1983. Hän valmistui lääketieteen tohtoriksi Tokion yliopistosta vuonna 1989 ja suoritti filosofian tohtorin tutkinnon lääketieteessä Tokion yliopistossa vuonna 2000. Hän on työskennellyt sairaalakirurgina. Helmikuussa 1999 National Space Development Agency of Japan (NASDA; JAXAn edeltäjä) valitsi Furukawan yhdeksi kolmesta japanilaisesta kansainvälisen ISS-avaruusaseman astronauttikandidaatista. Hän aloitti ISS-astronautin peruskoulutuksen huhtikuussa 1999 ja valmistui koulutuksesta tammikuussa 2001. Furukawa on työskennellyt ISS-avaruusaseman japanilaisen Kibō-moduulin laitteiston ja operaatioiden kehittämisen parissa. Vuonna 2004 hän suoritti Sojuz-TMA -avaruusaluksen lentoinsinööri1 -koulutuksen Kosmonauttien koulutuskeskus Juri Gagarinissa ja vuonna 2006 NASAn astronauttikoulutuksen. Furukawa laukaistiin 7. kesäkuuta 2011 ensimmäiselle avaruuslennolleen lennolla Sojuz TMA-02M. Hän osallistuu ISS-avaruuseman Retkikunta 28:n ja Retkikunta 29:n miehistöihin lentoinsinöörinä. Furukawa yrittää kasvattaa kurkkuja avaruusasemalla.http://www.ibtimes.com/articles/159130/20110608/japan- astronaut-will-try-to-grow-cucumbers-in-space.htm Hän twiittasi avaruusasemalta kärsivänsä avaruuspahoinvoinnista ("space sickness"; muistuttaa matkapahoinvointia ja on yhteydessä painovoiman muutoksiin), mikä on melko yleistä avaruusmatkan alussa ennen kuin tasapainoelin tottuu painottomuuteen.http://www.breitbart.com/article.php?id=D9NRD0OO0&show;_article=1 ==Lähteet== *NASA:n elämäkertasivut *Spacefact.de:n elämäkertasivut ===Viitteet=== == Aiheesta muualla == *Furukawa Twitterissä *Retkikunta 28:aa edeltänyt haastattelu (10.5.2011) Luokka:Japanilaiset avaruuslentäjät Luokka:Vuonna 1964 syntyneet Luokka:Elävät henkilöt
Savannijengi

Savannijengi () on vuoden 2010 saksalainen animaatioelokuva, jonka ovat ohjanneet Reinhard Klooss ja Holger Tappe. Saksankielisessä alkuperäisversiossa pääosassa ovat Ralf Schmitz (Billy) sekä Thomas Fritsch (Socrates). Elokuvassa nämä kaksi hahmoa lähtevät yhdessä etsimään vettä, kun odotettu tulvakausi ei saavukaan Afrikan suistoalueelle. Elokuvaan käsikirjoituksen tekivät Oliver Huzly ja Reinhard Kloos. Soundtrackin sävelsi David Newman. == Ääninäyttelijät == Alkuperäinen (saksankielinen ääninäyttelijä) Englanninkielinen ääninäyttelijä Suomenkielinen ääninäyttelijä Rooli Ralf Schmitz James Corden Antti L. J. Pääkkönen Billy Dirk Petrick Mischa Goodman Arttu Bäckman Junior Bastian Pastewka Dawn French Carla Rindell Angie Margot Rothweiler Vanessa Redgrave Inkeri Wallenius Winifred Bianca Krahl Joanna Lumley Jenni Sivonen Giselle Rainer Fritzsche Jason Griffith Jon- Jon Geitel Toto Peter Groeger Jim Broadbent Jukka Voutilainen Winston Thomas Fritsch Stephen Fry Markus Bäckman Socrates Nana Spier Billie Piper Paula Vesala Bonnie Christoph Maria Herbst Andy Serkis Tero Koponen Charles Tobias Müller Jason Donovan Tuukka Leppänen Toby Aku Laitinen, Antti Jaakola, Hannes Suominen, Henna Haverinen, Henni-Liisa Stam, Joel Bonsdorff, Luka Menna, Markus Blom, Sasu Moilanen & Tommi Haapaniemi Muissa rooleissa === Suomenkielinen versio === Dubbausstudio: Dubberman Ohjaus: Aku Hyötinen Käännös: Jari Siltakoski/Kolumni Oy Miksaus: Andreas Moe Luokka:Vuoden 2010 saksalaiset elokuvat Luokka:Saksalaiset animaatioelokuvat Luokka:Elokuvat eläimistä Luokka:3D-elokuvat Luokka:Komediaelokuvat
Thomas Fritsch

Thomas Fritsch (16. tammikuuta 1944 Dresden, Saksa – 21. huhtikuuta 2021Schauspieler Thomas Fritsch gestorben ) oli saksalainen näyttelijä. Hän ääninäyttelee Scaria Leijonakuningas-elokuvan saksankielisessä versiossa. Hän on näyttelijä Willy Fritschin poika. == Valikoitua filmografiaa == === Ääni === * Ilmestyskirja. Nyt (1979) * Kolme muskettisoturia (1993) * Nanny (1993–1999) * Leijonakuningas (1994) * Gargoyles (1994–1996) * Pikku pingviini (1994) * Die Hard – Koston enkeli (1995) * Mega Man (1995–1996) * Titanic (1997) * Eläintohtori (1998) * Leijonakuningas 2 – Jylhäkallion ylpeys (1998) * Gladiator (2000) * Apua! Olen kala (2000) * Harry Potter ja viisasten kivi (2001) * Ice Age (2002) * Aarreplaneetta (2002) * Kissojen valtakunta (2002) * Nemoa etsimässä (2003) * South Park (2003) * Master and Commander: Maailman laidalla (2003) * Taru sormusten herrasta: Kuninkaan paluu (extended edition) (2003) * Lemony Snicketin surkeiden sattumusten sarja (2004) * Steamboy (2005) * Kingdom of Heaven – Taivas maan päällä (2005) * Corpse Bride (2005) * Cinderella Man (2005) * Narnian tarinat: Velho ja leijona (2005) * Ice Age 2 (2006) * Eragon (2006) * Karvakamut (2006) * Surf’s Up – tyrskyn ratsastajat (2007) * Asterix olympialaisissa (2007) * Kung Fu Panda (2008) * Narnian tarinat: Prinssi Kaspian (2008) * Yön ritari (2008) * The Incredible Hulk (2008) * Ice Age 3: Dinosaurusten aika (2009) == Lähteet == == Aiheesta muualla == * Luokka:Saksalaiset näyttelijät Luokka:Saksalaiset ääninäyttelijät Luokka:Vuonna 1944 syntyneet Luokka:Vuonna 2021 kuolleet
Honda CX

Hondan CX-sarja on Hondan valmistama moottoripyörien mallisarja, johon lukeutuvat mallimuunnokset GL500 ja GL650. Sarjan valmistus alkoi 1970-luvun loppupuolella ja päättyi 1980-luvun puoliväliin. Malliston erikoisuuksiin kuuluivat tuolloin uudet ominaisuudet, kuten vesijäähdytys, pelkkä sähköstartillinen käynnistys sekä kardaaniveto. Käynnistysjärjestelmä oli erotettu muusta sähköjärjestelmästä, mikä salli käynnistyksen työntämällä, mikäli sähköjärjestelmä olisi täysin vaurioitunut. Cx
Pasi Arvonen

Pasi Arvonen (s. 5. helmikuuta 1968 Hämeenlinna) on suomalainen jääkiekkovalmentaja, joka toimii SM-liigaseura Porin Ässien apuvalmentajana. Hän on aiemmin valmentanut myös Hämeenlinnan Pallokerhoa vuosina 2013–2016. Ennen tätä hän valmensi Mestiksessä Forssan Palloseuraa, Kokkolan Hermestä ja Kiekko-Vantaata. Arvonen on toiminut myös Suomen B-maajoukkueen päävalmentajana. == Ura == Arvonen pelasi keskushyökkääjänä HPK:ssa A-nuoriin asti. Hänen valmentajauransa alkoi Mestis-joukkue Forssan Palloseuran päävalmentajana kaudella 2000–2001. Kahden siellä vietetyn kauden jälkeen Arvonen siirtyi kaudeksi 2002–2003 Kokkolan Hermeksen päävalmentajaksi. Hän johdatti joukkueen Mestis-pronssiin keväällä 2004. Joulukuussa 2005 Hermes purki Arvosen sopimuksen. Siitä huolimatta hänestä tuli kauden alussa Hermeksen seurahistorian pitkäaikaisin valmentaja. Arvosen viimeinen kausi joukkueen peräsimessä oli hänelle neljäs. Hän valmensi myös Suomen Mestis- pelaajista koottua B-maajoukkuetta kausina 2000–2001, 2004–2005 ja 2005–2006. Kaudeksi 2006–2007 Arvonen liittyi SM-liigajoukkue Hämeenlinnan Pallokerhon valmennustiimiin. Hän voitti keväällä 2007 SM-pronssia ja keväällä 2010 SM- hopeaa. Arvonen aloitti HPK:ssa videovalmennustehtävissä, mutta hänen työkuvansa muuttui sittemmin, niin että Arvonen oli vaihtoaitiossa peluuttamassa puolustajia. Lokakuussa 2013 hänet nimettiin HPK:n uudeksi päävalmentajaksi erotetun Kai Raution tilalle. Joulukuussa 2014 Arvonen teki joukkueen kanssa 2+1-vuotisen jatkosopimuksen. Runkosarjan 2013–2014 loppuun hän onnistui johdattamaan HPK:n kymmenen ottelun mittaiseen voittoputkeen. Joukkue varmisti pudotuspelipaikkansa aivan runkosarjan viimeisellä kierroksella ja eteni Lomarengas-kierrokselta Jokerit voitettuaan puolivälieriin Oulun Kärppiä vastaan. Kärpät vei ottelusarjan kuitenkin voitoin 4–0. Kaudella 2014–2015 HPK jäi pudotuspelien ulkopuolelle ja sijoittui 11:nneksi. Kesken kauden 2015–2016, tammikuun 2016 lopulla joukkue lopulta erotti Arvosen ja apuvalmentaja Vesa Viitakosken, joiden tilalle HPK palkkasi seuran A-nuoria luotsanneen Olli Salon. Toukokuussa 2017 Arvonen nimettiin kauden 2017–2018 kattavalla sopimuksella Mestis-joukkue Kiekko- Vantaan päävalmentajaksi. Samalla joukkue nimettiin Jokereiden KHL-joukkueen farmijoukkueeksi. Kiekko-Vantaan kausi päättyi puolivälieriin. == Lähteet == *Eliteprospects.com - Pasi Arvonen === Viitteet === Luokka:Suomalaiset jääkiekkovalmentajat Luokka:Vuonna 1968 syntyneet Luokka:Elävät henkilöt
Valko-Venäjän kommunistinen puolue (1918)

Valko-Venäjän kommunistinen puolue (, Kommunistitšeskaja partija Belorussii), myös Valko-Venäjän kommunistinen puolue (bolševikit) () oli Valko-Venäjällä vuosina 1918-1991 toiminut kommunistinen puolue, joka syntyi Venäjän helmikuun- ja lokakuun vallankumouksen seurauksena. Puolueen perustajina toimivat bolševikit 30. ja 31. joulukuuta 1918 17 800:lla jäsenellä. Valko- Venäjän kommunistinen puolue oli tärkeässä asemassa Valko-Venäjän sosialistisen neuvostotasavallan perustamisessa tammikuussa 1919. Helmikuusta 1919 vuoteen 1920 puolue muodosti Liettuan kommunistisen puolueen kanssa yhteisen puolueen Liettuan ja Valko-Venäjän kommunistinen puolue. Vuodesta 1996 puolueen seuraajana Valko-Venäjällä on jatkanut Valko-Venäjän kommunistinen puolue. ==Lähteet== *
Vladimir Popovkin

Vladimir Aleksandrovitš Popovkin (, 25. syyskuuta 1957 Dušanbe, Tadžikistanin sosialistinen neuvostotasavalta – 18. kesäkuuta 2014 Israel) oli Venäjän avaruusjärjestön pääjohtaja ja Venäjän ensimmäinen apulaispuolustusministeri.Popovkin replaces Perminov at Russian space agency RIA Novosti 2011-04-29 Hän siirtyi eläkkeelle aktiivipalvelusta (1975–2009) Venäjän avaruusjoukoista kenraalin arvoisena. Vladimir Popovkin syntyi Neuvostoliitossa vuonna 1957 ja astui asepalvelukseen vuonna 1975. Hän valmistui Leningradin sotilaallisen avaruustoiminnan akatemiasta vuonna 1979.Head of the Russian Federal Space Agency - Vladimir A. Popovkin Roscosmos Hän toimi Baikonurin kosmodromilla eri tehtävissä. Vuonna 1986 Popovkin siirtyi Neuvostoliiton puolustusministeriön Avaruusjärjestelmien direktoraattiin. Vuonna 1989 Popovkin sai arvosanan Strategisten rakettijoukkojen sotilasakatemiasta. Vuodet 1991–2001 hän toimi Venäjän asevoimien yleisesikunnassa Moskovassa. Kun Venäjän avaruusjoukot perustettiin, Popovkinista tuli niiden esikuntapäällikkö ja 10. maaliskuuta 2004 hänet nimitettiin niiden päälliköksi. Vuodet 2008–2009 Vladimir Popovkin toimi Puolustusministeriön varustelupäällikkönä. 22. helmikuuta 2009 hänet ylennettiin kenraaliksi, ja hän siirtyi sotilaseläkkeelle ja virkamieheksi. Hän toimi apulaispuolustusministerinä maaliskuusta 2009 huhtikuuhun 2011. 29\. huhtikuuta 2011 Popovkin nousi Venäjän avaruusjärjestön johtajaksi.Head of Russia space agency Roscosmos replaced Hän toimi tehtävässä lokakuuhun 2013 asti. Popovkin kuoli 18. kesäkuuta 2014 israelilaisessa sairaalassa, jossa hän oli ollut syöpähoidossa. == Lähteet == Luokka:Neuvostoliiton avaruustoiminta Luokka:Venäjän avaruustoiminta Luokka:Venäläiset kenraalit Luokka:Venäläiset poliitikot Luokka:Vuonna 1957 syntyneet Luokka:Vuonna 2014 kuolleet
Turner Hills

Turner Hills on kukkularyhmä Etelämantereella Astron jäätikön ja Nimrodin jäätikön välissä Millerinvuorien luoteisessa osassa. Sen kartoitti Yhdysvaltain geologian tutkimuskeskus vuosina 1960–1962 tellurometrin tutkimuksilla ja Yhdysvaltain laivaston ottamilla ilmakuvilla. Antarktisia nimiä käsittelevä neuvottelukunta Advisory Committee on Antarctic Names nimesi kukkulat Kansallisen tiedesäätiön jäsenen geologi Mortimer D. Turnerin mukaan. Vuosina 1959–1960 McMurdonsalmen lähellä olevia kuivia laaksoja tutkinut ja lukuisilla myöhemmillä kausilla United States Antarctic Research Programin edustajana toiminut Turner kuoli vuonna 2004. == Lähteet == Luokka:Etelämantereen maantiede Luokka:Mäet ja kukkulat